‘नोटबंदी की जगह स्कूलों में पढ़ाई फ्री करनी चाहिए थी’
चमन लाल सेतिया ने 700 के करीब जरूरतमंद महिलाओं को आटा बांटा
भास्करन्यूज | अमृतसर
केंद्रऔर पंजाब सरकार गरीब लोगों के साथ बे-इंसाफी कर रही है। मोदी सरकार को चाहिए कि वह नोटबंदी करके गरीब बच्चों के लिए फ्री पढ़ाई करवाने के लिए स्कूल खोले, ताकि इसमें सुबह के समय लोगों के घरों में काम करने वाले गरीब लोगों के बच्चे पढ़ सके। यह बात अजनाला रोड के मीरांकोट चौक स्थित सेतिया राइस एक्सपोर्ट के मालिक चमन लाल सेतिया ने मंगलवार को 700 के करीब जरूरतमंद महिलाओं को आटा बांटने के बाद संबोधित करते कहे। उन्होंने कहा कि जब तक हमारे देश में पढ़ाई फ्री नहीं होती तब तक देश तरक्की नहीं करेगा। सेतिया ने कहा कि सरकारी स्कूलों में तो काफी हद तक गरीबों को फ्री शिक्षा दी जा रही है। वहीं कॉलेजों में आने के बाद उन्हें लाखों रुपये डोनेशन देने पड़ते है, जिसके होने से बच्चों की पढ़ाई छूट जाती है और माता पिता उनकी शादी कर देते हैं। वहीं अगर सरकार स्कूलों के साथ-साथ कॉलेजों की पढ़ाई भी फ्री करें तो देश के कई नौजवान पढ़ लिखकर अपना और अपने परिवार का भविष्य संभाल सकते हैं। उन्होंने कहा कि जल्द ही वह उन लड़कियों को सिलाई मशीनें देंगे जो सिलाई कढ़ाई का काम सीखती है, ताकि सिलाई मशीनें मिलने के बाद वह घर में बैठकर कमाई कर सकें।
सेतिया राइस मिल के मालिक चमन लाल सेतिया की ओर से जरूररतमंद महिलाओं को आटा बांटा गया। फोटो| भास्कर
hin_Deva hin_Deva bho_Deva hin_Deva bho_Deva